OpenLLM-France/wikimedia huggingface dataset:
# Supercross 2000

Supercross 2000 és un videojoc per la Nintendo 64 i PlayStation basat en l'esport amb motos sobre el supercross. Va ser llançat el 1999.
Es confon amb el videojoc semblant a aquest que es diu Jeremy McGrath Supercross 2000 fet per Acclaim.

## Jugabilitat

Supercross 2000 ofereix diverses modalitats de cursa i estil lliure. Quick Race està disponible per a jugadors que vulguin competir sense preocupar-se per les opcions. De la mateixa manera, s'inclou una opció d'estil lliure ràpid. A més, hi ha modes de carrera única, estil lliure, pràctica i temporada. Single Race permet que un o dos jugadors corriquen en 16 Supercross o cinc pistes amateurs. La manera Freestyle és una competició cronometrada per a un o dos jugadors per veure qui pot treure la majoria dels acrobàcies. La pràctica és per a una acció en solitari i inclou una opció per salvar un fantasma. Finalment, hi ha un mode Temporada per a un jugador que competeixi en tota la sèrie de Supercross EA Sports de 16 pistes.
Supercross 2000 està llicenciat per l'AMA i per Pace Motor Sports. Inclou totes les 16 pistes reals de la sèrie patrocinada per EA Sports, així com 25 dels millors pilots de Supercross i freestyle de la temporada de 1998 i compta amb comentaris de play-by-play d'Art Eckman de l'ESPN.

## Banda sonora

* The Living End – "Prisoner of Society"
* The Living End – "I Want A Day"
* MxPx – "The Next Big Thing"
* Pulley – "Over It"
* All – "Perfection"
* 40 Watt Domain – "Bubble"

## Referències

* ↑ McCall, Scott. «Supercross 2000 (N64) - Review». AllGame. Arxivat de l'original el 16 novembre 2014. [Consulta: 10 març 2016].

## Enllaços externs

* (anglès) El videojoc a MobyGames (N64)
* (anglès) El videojoc a MobyGames (PS1)
# Txékon

Txékon o amb el nom complet Jeleznodorójnogo raziezda Txékon - Железнодорожного разъезда Чекон (rus) - és un khútor del krai de Krasnodar, a Rússia. Es troba a la vora dreta del curs baix del riu Txékon, al delta del riu Kuban, a 32 km a l'oest de Krimsk i a 107 km a l'oest de Krasnodar, la capital.
Pertany al municipi de Varenikóvskaia.
# Neoperla reedi

Neoperla reedi és una espècie d'insecte plecòpter pertanyent a la família dels pèrlids.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Catalogue of Life (anglès)

## Enllaços externs

* Encyclopedia of Life (anglès)
* BioLib (anglès)
* Perlidae Species Listing Arxivat 2011-01-16 a Wayback Machine. (anglès)
* Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* Südamerikanische Perlidae (Plecoptera), besonders aus Chile und Argentinien (alemany)
# Kráľovský Chlmec

Kráľovský Chlmec és una ciutat d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1214.

## Ciutats agermanades

* Felsőzsolca, Hongria
* Ferencváros, Hongria
* Kisvárda, Hongria
* Rakovník, República Txeca
* Kanjiža, Sèrbia
* Sfântu Gheorghe, Romania

## Galeria d'imatges

* Carrer del nucli històric
* Carrer principal
* Carrer principal
* Ajuntament
* Font
* Església restaurada
* Museu
# Torsen

El diferencial Torsen és un tipus de diferencial autoblocant. Va ser inventat per Vernon Gleasman i fabricat per la Gleason Corporation. Torsen és una contracció de l'anglès torque sensitive.
El diferencial Torsen és l'únic capaç de repartir el lliscament de manera independent a la velocitat de gir dels semieixos. Funciona mitjançant la combinació de tres parells de rodes helicoïdals que engranen mitjançant dents rectes situades en els seus extrems (engranatges de concatenació). La retenció o l'augment de la fricció es produeix perquè les rodes helicoïdals actuen com un mecanisme de vis sens fi: el punt de contacte entre les dents es desplaça sobre una línia recta al llarg del mateix eix, cosa que significa la unió del moviment de gir de les rodes amb el moviment de lliscament que suposa fricció. El tarat o grau de resistència es determina precisament per l'angle de l'hèlix d'aquestes rodes helicoïdals.
El més interessant del Torsen és la possibilitat de repartir la força del motor a cada semieix en funció de la resistència que oposi cada roda al gir, però al mateix temps permet que la roda interior en un revolt giri menys que l'exterior, encara que aquesta última rebi menys parell.

## Enllaços externs

* Pàgina oficial Arxivat 2008-06-15 a Wayback Machine..
# Nike

«Nike o Niké» té aquests significats:
* Nike, Niké o Nice (filla d'Estix), deessa grega de la victòria
* (307) Nike, asteroide
* Obres:
** Nike de Samotràcia o Victòria de Samotràcia, escultura de la deessa grega de la victòria conservada al Louvre
** temple de Nike Àptera, situat a l'Acròpoli d'Atenes
* Organitzacions:
** Nike, Inc., empresa nord-americana d'equipament esportiu
** Niké (automòbil), automòbil fabricat a Barcelona el 1919
# Colibrí safir cua de foc

El colibrí safir cua de foc (Chrysuronia oenone) és una espècie d'ocell de la família dels troquílids (Trochilidae) i única espècie del gènere Chrysuronia (Bonaparte, 1850).

## Descripció

* Mesura uns 95 cm de llarg. Bec i potes brunes.
* Mascle amb dors, ales i costats de color verd brillant. Cap blau. Pit verd daurant lluent. Abdomen gris. Cobertores caudals inferiors daurat vermellós. Cobertores caudals superiors i cua bronzat vermellós brillant.
Femella sense blau al cap i amb color menys brillants que el mascle.

## Hàbitat i distribució

Bosc i parcs de les ciutats des de l'est de Colòmbia, oest i nord de Veneçuela i Trinitat, cap al sud, a través de l'est de l'Equador i est del Perú fins al nord de Bolívia i zona limítrofa de l'oest del Brasil.
# Oliviero Troia

Oliviero Troia (Bordighera, província d'Imperia, 1 de setembre de 1994) és un ciclista italià, professional des del 2017, actualment a l'equip UAE Team Emirates.

## Palmarès

* 2014
** 1r al Trofeu Gavardo Tecmor
* 2016
** Vencedor d'una etapa a la Volta al Bidasoa

### Resultats al Tour de França

* 2018. 133è de la classificació general

### Resultats a la Volta a Espanya

* 2019. 150è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Supercúmul Hidra-Centaure

    Aquest article és sobre el Supercúmul Hidra-Centaure. Per al cúmul d'Hidra, vegeu cúmul d'Hidra
El Supercúmul d'Hidra-Centaure (SCL 128), o els supercúmuls d'Hidra i Centaure, és un supercúmul dividit en dues parts. És el més proper al Supercúmul de la Verge, en el qual s'hi troba el nostre Grup Local, i en ell la Via Làctia. Inclou diversos cúmuls de galáxias:
* En la part de Centaure
** Cúmul de Centaure (Abell 3526)
** Abell 3565
** Abell 3574
** Abell 3581
* En la part d'Hidra
** Cúmul d'Hidra (Abell 1060).
** Cúmul de la Màquina Pneumàtica (Antlia)
A part dels grups centrals, que estan entre 150 i 200 milions d'anys llum de distància, diversos grups més petits pertanyen al grup.
En les proximitats d'aquest supercúmul s'hi troba el Gran Atractor, dominat pel Cúmul d'Escaire (ACO 3627). Aquest cúmul massiu de galàxies exerceix una força gravitatòria gran, fent que tota la matèria dins dels 50 Mpc experimente un flux massiu de 600 km/s cap al Cúmul d'Escaire.
Aquest supercúmul juntament amb el Supercúmul de la Verge formen una de les cinc parts del Complex de Supercúmuls Peixos-Balena.

## Referències

* ↑ «NASA/IPAC Extragalactic Database». [Consulta: 1r juny 2014].
* 1 2 Maret Einasto «Optical and X-Ray Clusters as Tracers of the Supercluster-Void Network. I. Superclusters of Abell and X-Ray Clusters» (en anglès). Astronomical Journal, 5, 01-11-2001, pàg. 2222–2242. DOI: 10.1086/323707.
* ↑ Plionis, Manolis; Valdarnini, Riccardo «Evidence for large-scale structure on scales about 300/h MPC». Royal Astronomical Society, Monthly Notices, 249, 01-03-1991, pàg. 46–61. Bibcode: 1991MNRAS.249...46P.

## Enllaços externs

* Complete detail of Hydra Supercluster on atlasoftheuniverse.com
* Complete detail of Centaurus Supercluster on atlasoftheuniverse.com
# Messor barbarus

Messor barbarus és una espècie de formiga de la subfamília dels mirmicins (Myrmicinae). S'alimenta de llavors que recol·lecta, formant llargues pistes, i transporta i emmagatzema en els formiguers. És una de les formigues més comuns als Països Catalans.

## Distribució

És comú a la península Ibèrica, al Migdia francès, a Itàlia i el nord d'Àfrica. Altres espècies properes s'estenen pels altres països mediterranis i pel Pròxim Orient.

## Característiques

La reina, que pot viure més de 20 anys, mesura entre 14 i 16 mm. És de color negre, el cap, l'abdomen i les puntes de les potes a vegades es tenyeixen de vermell, en funció de la humitat present al niu quan va ser dissenyat.
Els mascles mesuren entre 8 i 9 mm. Un cop finalitzat l'eixam, moren, s'hagin aparellat o no.
Les obreres viuen de 3 a 5 anys, són polimòrfiques i podem reconèixer tres castes principals, per bé que es troben en totes les variacions de mida:
* Obreres menors (minor). Porten l'aliment a la colònia. Amb una mesura de fins a 8 mm, aquesta casta representa l'obrera "estàndard", la casta més comuna dins d'una colònia.
* Obreres mitjanes, més grans, de vegades ajuden els soldats en la defensa de la colònia.
* Obreres majors (soldats). Poden arribar a més de 12 mm. Es reconeixen pel seu cap enorme, de vegades vermell, més gran que el seu gàster, que allotja músculs poderosos. El seu objectiu principal és aixafar les llavors més dures i la defensa de la colònia. També són capaços de transportar llavors de 60 mg als graners de la colònia.
Com tots els membres de la subfamília Myrmicinae, presenta nimfes nues (no es desenvolupen en capolls) entre l'etapa larvària i la imago.

## Comportament

Messor barbarus és una espècie principalment granívora; recullen llavors que transporten al niu formant llargues pistes de doble sentit de diverses desenes de metres de llargada i uns quants centímetres d'amplada. Un cop transportades al niu, les llavors s'emmagatzemen en sec per evitar la germinació. Les formigues, incapaces d'ingerir res més que materials líquids, aixafen les llavors que mullen amb saliva. L'amilasa trenca les molècules de midó en molècules de glucosa i les dissol. La llavor es converteix en una pasta esponjosa anomenada "pa de formiga". Les formigues s'alimentaran xuclant el líquid nutrient present en aquest pa.
Una colònia adulta pot tenir 80.000 individus en captivitat.
Els eixams tenen lloc a la tardor. La reina és fecundada per diversos mascles, després perd les ales i s'enterra per passar l'hivern. Pon els seus primers ous a la primavera i cria ella mateixa la primera generació d'obreres.

## Referències

* ↑ «Formiga». El medi natural del Bages. [Consulta: 26 març 2022].
* ↑ «Messor barbarus - (Linnaeus, 1767)» (en anglès). European Environment Agency. [Consulta: 26 març 2022].
* ↑ «antmaps.org - Messor barbarus» (en anglès). [Consulta: 24 novembre 2023].
# Blandinsville

Blandinsville és una població dels Estats Units a l'estat d'Illinois. Segons el cens del 2000 tenia 777 habitants.

## Demografia

Segons el cens del 2000, Blandinsville tenia 777 habitants, 339 habitatges, i 224 famílies. La densitat de població era de 340,9 habitants/km².
Dels 339 habitatges en un 28,9% hi vivien nens de menys de 18 anys, en un 54% hi vivien parelles casades, en un 7,4% dones solteres, i en un 33,9% no eren unitats familiars. En el 29,8% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,3% tenia menys de 18 anys, un 8,4% entre 18 i 24, un 26,5% entre 25 i 44, un 23,9% de 45 a 60 i un 18,9% 65 anys o més.
L'edat mediana era de 41 anys. Per cada 100 dones de 18 o més anys hi havia 98 homes.
La renda mediana per habitatge era de 30.272 $ i la renda mediana per família de 39.028 $. Els homes tenien una renda mediana de 30.625 $ mentre que les dones 19.479 $. La renda per capita de la població era de 15.203 $. Aproximadament el 6,8% de les famílies i el 8,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blandinsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Blandinsville». American Fact Finder. Oficina del Cens dels Estats Units, 12-01-2010.
# Salvi Trifó

Salvi Trifó (llatí: Salvius Tryphon) fou un líder i rei dels esclaus revoltats a Sicília al final del segle II aC.
El seu nom era Salvi i es va destacar entre els esclaus per les seves capacitats d'endevinació. Com havia fet abans Eunus amb la màgia i la interpretació dels somnis, feia servir tècniques haruspicials per a consolidar el seu carisma com a cap del moviment de revolta dels esclaus. Per això quan aquests es van revoltar el van aclamar com a rei (103 aC). Va fer honor al nomenament i en poc temps va reunir un exèrcit de 20.000 homes a peu i 2.000 a cavall que van assetjar Morgantina.
El propretor Publi Licini Nerva va atacar per sorpresa el campament dels esclaus i el va ocupar però després fou derrotat per Salvi, que amb aquest fet va assumir tota la pompa de la reialesa. Va administrar justícia vestit amb toga pretexta, rodejat de lictors, i va agafar el nom de Trifó probablement per alguna vinculació amb Diodot Trifó, usurpador del tron selèucida (140 aC-138 aC). Va elegir com a centre del regne la fortalesa de Triocala; el líder dels esclaus revoltats a l'oest de l'illa, Atenió, se li va sotmetre.
La revolta s'havia estès tant que el senat va enviar com a propretor a Luci Licini Lucul·le (103 aC) amb 1.700 homes; Trifó els va presentar batalla en camp obert; dirigia les forces Atenió que encara que un temps abans havia estat empresonat, fou alliberat i va lluitar amb gran valentia resultant malferit; els esclaus foren derrotats i van tenir moltes baixes i Trifó es va haver de retirar a Triocala, que Lucul·le per incapacitat o altres raons no va poder o saber conquerir (102 aC) i va haver de tornar derrotat. El va succeir Gai Servili.
Poc temps després va morir Trifó de mort natural i el va succeir Atenió, i després d'uns mesos de resistència finalment el regne dels esclaus fou esborrat pel cònsol Mani Aquil·li el Jove (101 aC).

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 261. ISBN 8481641618.
# Thomas Chippendale

Thomas Chippendale “el vell” (Otley, West Yorkshire, 5 de juny de 1718 - 13 de novembre de 1779) fou un dels "tres magnífics" creadors de mobiliari del segle xviii anglès, al costat de Thomas Sheraton i George Hepplewhite. Es dedicà al disseny i a fabricació de mobles. En 1754 es va convertir en el primer del seu gremi en publicar un llibre amb els seus dissenys, anomenat Gentleman and Cabinet Maker's Director. Va tenir tres edicions el 1754, 1755 i 1762.
Al principi, Chippendale va treballar associat amb James Ranni i, més tard, amb Thomas Haig. Els seus dissenys es van fer molt populars entre mitjans i finals del segle xix, arribant a donar nom a un estil, fins al punt que els comerciants especialitzats parlaven de variants com el "Chippendale xinès", "Chippendale gòtic", i fins i tot el "Chippendale irlandès". Molt del que després es va associar al seu nom tenen poca relació amb els conceptes originals de l'anglès.
Hi ha una estàtua i una placa en memòria de Chippendale a l'entrada de l'antiga Escola de Gramàtica Príncep Harry, a la plaça Manor de Otley.

## Referències

* ↑ Diccionario de Arte I. Barcelona: Spes Editorial SL (RBA), 2003, p.111. ISBN 84-8332-390-7 [Consulta: 27 novembre 2014].

## Enllaços externs

* The Chippendale Society Arxivat 2007-09-28 a Wayback Machine.
* Gentleman and Cabinet Maker's Director, primera edició, 1754 Arxivat 2018-02-10 a Wayback Machine. – Accessible en línia des de la biblioteca digital d'arts decoratives de la Universitat de Wisconsin.
# Nahuriya

Nahuriya era una ciutat de l'Imperi Hitita, en una localització no coneguda però segurament al nord-oest del llac de la Sal, que Arzawa devia ocupar abans del 1350 aC.
El rei Subiluliuma I la va atacar i també a Šapparanda quan els guerrers d'Arzawa van arribar a la ciutat de Tuwanuwa i van reunir les seves forces per atacar-lo. Aquests fets van passar durant la seva primera campanya militar com a rei cap a l'any 1344 aC.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 65. ISBN 8446022532.
# Jorma Kinnunen

Jorma Kinnunen (Pihtipudas, 15 de desembre de 1941 - Äänekoski, 25 de juliol de 2019) fou un atleta finlandès, especialista en el llançament de javelina, que va competir durant les dècades de 1960 i 1970. Era el pare del també atleta Kimmo Kinnunen.
Durant la seva carrera esportiva va prendre part en tres edicions dels Jocs Olímpics d'Estiu, el 1964, 1968 i 1972. Als Jocs de Ciutat de Mèxic de 1968 guanyà la medalla de plata en la prova del llançament de javelina del programa d'atletisme. En les altres dues edicions en què participà, a Tòquio, el 1964, i a Múnic, el 1972, fou sisè en la mateixa prova.
En el seu palmarès també destaquen cinc campionats nacionals, de 1964 a 1966, el 1968 i el 1969. Al Campionat d'Europa d'atletisme destaca una cinquena posició el 1971. El 18 de juny de 1969 va millorar el rècord del món de javelina, fins aleshores en possessió de Jānis Lūsis, amb un llançament de 92,70 metres.

## Millors marques

* Llançament de javelina. 92,70 metres (1973)

## Referències

* ↑ «Keihäänheiton maailmanennätysmies Jorma Kinnunen on kuollut 77-vuotiaana» (en finès). Ilta-Sanomat, 26-07-2019.
* 1 2 3 «Olympedia – Jorma Kinnunen». [Consulta: 15 maig 2022].
* ↑ «Finnish Championships». [Consulta: 15 maig 2022].
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 693 [Consulta: 22 abril 2022].
* ↑ «Track and Field Statistics». [Consulta: 15 maig 2022].
# Villy (Yonne)

Villy és un municipi francès, situat al departament del Yonne i a la regió de Borgonya - Franc Comtat. L'any 2007 tenia 114 habitants.

## Demografia
### Població

El 2007 la població de fet de Villy era de 114 persones. Hi havia 48 famílies, de les quals 20 eren unipersonals (16 homes vivint sols i 4 dones vivint soles), 16 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 51 eren l'habitatge principal de la família, 1 era una segona residència i 6 estaven desocupats. 54 eren cases i 4 eren apartaments. Dels 51 habitatges principals, 38 estaven ocupats pels seus propietaris, 11 estaven llogats i ocupats pels llogaters i 2 estaven cedits a títol gratuït; 4 tenien dues cambres, 9 en tenien tres, 15 en tenien quatre i 23 en tenien cinc o més. 33 habitatges disposaven pel capbaix d'una plaça de pàrquing. A 29 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 4 | 75 a 79 | 8 |
| 8 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 4 | 55 a 59 | 4 |
| 4 | 50 a 54 | 4 |
| 4 | 45 a 49 | 8 |
| 0 | 40 a 44 | 0 |
| 8 | 35 a 39 | 4 |
| 8 | 30 a 34 | 0 |
| 4 | 25 a 29 | 0 |
| 12 | 20 a 24 | 0 |
| 4 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 66 persones, 54 eren actives i 12 eren inactives. De les 54 persones actives 50 estaven ocupades (27 homes i 23 dones) i 4 estaven aturades (4 homes). De les 12 persones inactives 8 estaven jubilades, 1 estava estudiant i 3 estaven classificades com a «altres inactius».

### Ingressos

El 2009 a Villy hi havia 49 unitats fiscals que integraven 105,5 persones, la mediana anual d'ingressos fiscals per persona era de 25.016 €.

### Activitats econòmiques

L'únic establiment que hi havia el 2007 era d'una empresa de serveis.
L'any 2000 a Villy hi havia 10 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Villy a l'INSEE.
* Évolution et structure de la population Fitxa amb el detall de dades de Villy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Assebbab

Assebbab (àrab الصباب) és una comuna rural de la província de Guercif de la regió de L'Oriental. Segons el cens de 2014 tenia una població total de 7.069 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Francesc III Ordelaffi

Francesc III Ordelaffi, conegut per Cecco III Ordelaffi (1349-1405) va succeir com a senyor de Forlì al seu germà Pino II Ordelaffi el 1402, quan aquest darrer va morir sobtadament. Ja estava associat al govern. Estava casat amb Caterina Gonzaga. Va governar tres anys i va morir el 1405. El poble va proclamar la república i es va restablir el govern comunal. Fill seu fou Antoni I Ordelaffi.
# Conters im Prättigau

Conters im Prättigau és un municipi del cantó dels Grisons (Suïssa), situat al districte de Prättigau/Davos.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Melís

Melís és el nom dels següents personatges:
* Melissos de Samos, filòsof grec també coneguda com a Melís
* Eli Melís, gramàtic romà
* Gai Mecenes Melís, escriptor romà
# Villán de Tordesillas

Villán de Tordesillas és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 175 | 189 | 185 | 176 |